ASK โชว์กำไรปี 65 ทะลุ 1.5 พันล้าน โต 26% แจกปันผล 1.44 บ.
ASK โชว์กำไรปี 65 โต 26% แตะ 1.5 พันล้านบาท จากปีก่อนมีกำไร 1.2 พันล้านบาท อานิสงส์รายได้ดอกเบี้ยเพิ่ม จากการปล่อยสินเชื่อใหม่และการบริหารจัดการต้นทุน พ่วงแจกปันผล 1.44 บาท ขึ้น XD วันที่ 28 ก.พ.66 และกำหนดจ่ายวันที่ 27 เม.ย.66
ASK โชว์กำไรปี 65 โต 26% แตะ 1.5 พันล้านบาท จากปีก่อนมีกำไร 1.2 พันล้านบาท อานิสงส์รายได้ดอกเบี้ยเพิ่ม จากการปล่อยสินเชื่อใหม่และการบริหารจัดการต้นทุน พ่วงแจกปันผล 1.44 บาท ขึ้น XD วันที่ 28 ก.พ.66 และกำหนดจ่ายวันที่ 27 เม.ย.66
15 ก.พ. 2566

บริษัท เอเซียเสริมกิจลีสซิ่ง จำกัด (มหาชน) หรือ ASK รายงานผลการดำเนินงานงวดปี 65 สิ้นสุดวันที่ 31 ธ.ค.66 ดังนี้

โดยบริษัทและบริษัทย่อยมีกำไรสำหรับปี 2565 อยู่ที่ 1,512.14 ล้านบาท เพิ่มขึ้น 25.72% เมื่อเทียบกับปีก่อนที่มีกำไร 1,202.80 ล้านบาท เป็นผลมาจากการเติบโตของการปล่อยสินเชื่อใหม่ และการบริหารจัดการต้นทุน โดยบริษัทมีการปล่อยสินเชื่อใหม่ในปี 65 อยู่ที่ 35,606.68 ล้านบาท เพิ่มขึ้น 15.44% เมื่อเทียบกับปีก่อน  30,843.76 ล้านบาท และมีรายได้รวมอยู่ที่ 5,623.60 ล้านบาท เพิ่มขึ้น 27.39 เมื่อเทียบกับปีก่อนที่มีรายได้รวม 4,414.38 ล้านบาท เป็นผลมาจากรายได้ดอกเบี้ยจากเงินให้สินเชื่อเช่าซื้ออยู่ที่ 4,168.89 ล้านบาท เพิ่มขึ้น 26.79% เมื่อเทียบกับปีก่อนอยู่ที่ 3,288.02 ล้านบาท และรายได้ดอกเบี้ยจากสัญญาเช่าการเงินอยู่ที่ 79.72 ล้านบาท เพิ่มขึ้น 25.39% เมื่อเทียบกับปีก่อนอยู่ที่ 63.58 ล้านบาท
นอกจากนี้ยังมีรายได้ดอกเบี้ยจากเงินให้กู้ยืมอยู่ที่ 611.81 ล้านบาท เพิ่มขึ้น 34.92% เมื่อเทียบกับปีก่อนอยู่ที่ 453.45 ล้านบาท และรายได้บริการจากธุรกิจนายหน้าประกันอยู่ที่ 586.58 ล้านบาท หรือเพิ่มขึ้น 25.25% เมื่อเทียบกับปีก่อนอยู่ที่ 468.32ล้านบาท
ทั้งนี้ บริษัทเตรียมปันผลจากงวดดำเนินงานวันที่ 1 ม.ค.-31ธ.ค.65 เป็นเงินสด 1.44 บาท กำหนดวันที่ไม่ได้รับสิทธิ์ปันผล (XD) 28 ก.พ.66 และกำหนดจ่าย 27 เม.ย.66